**Quan Zhou Wu** (Algeciras, Espainia, 1989ko abenduaren 5a) idazle, ilustratzaile, komikigile eta diseinatzailea da. Humorea erabiliz arrazakeria lantzen du bere irudi eta istorioekin.

Biografia
---------

Guraso txinatarrak ditu, Qingtian eskualdekoak (Zhejiang probintzian), eta laurogeiko hamarkadaren amaieran Andaluziara joan eta jatetxe txinatar bat kudeatu zuten bertan. Urte batzuetara, familia Malagara joan zen eta bertan ikasi zuen Batxilergo Artistikoa eta ondoren Diseinu Grafikoa, Ingalaterran. Haurtzaroan manga irakurri eta animea ikusten bazuen ere luzaroan alde batera utzi zuen marrazkigintza mota hau.

2013ko urrian, Mediaseten diseinatzaile grafiko aritzen zen bitartean bere bizitzaren historia argitaratu zuen webkomiki baten bitartez. Horietako irudi batzuk *El País-eko* bertsio digitalean argitaratu ziren, 2014ko urtarriletik 2016ko irailera bitartean. 2015ean Astiberrik bere esperientzian oinarritutako komiki bat idaztea proposatu zion *Gazpacho* agridulce eta bi urte geroago, *Andaluchinas por el mundo.* Azken honetan, bere ahizpen istoriak agertzen dira ere.

Radio 3-eko *Hoy empieza todo* saioan parte hartu du ere, eta hainbat artikulu eta ilustrazio idatzi ditu eldiario.es eta Vogue aldizkarietarako. Era berean, Espainian, Estatu Batuetan, Suedian, Txinan eta Taiwanen arrazismoari eta nortasunari buruzko tailerrak eman ditu komikiak baliatuz, «Emociones ilustradas» lemapean.

Ilustratzaile gisa, hainbat proiektutan egin du lan, hala nola Gasteiz, Bilbo, Getxo, Basauri edota Leioako udaletxeen arrazakeriaren aurkako estrategietan.

Estiloa
-------

Haren komiki eta irudiek oinarri autobiografiko handia dute, eguneroko bizitza eta familiaren erretratua dira haren motibo ohikoenetako batzuk, umorezko osagai batekin betiere. Bereziki, arrazismoarekin, integrazioarekin eta nortasunarekin lotutako gaiak jorratzen ditu, migratzaileen eta Espainiako populazioaren arteko bizikidetzari buruz gogoeta eginez eta Espainiako ondorengo asiar komunitatearekiko aurreiritziak salatuz.

Argitalpenak
------------

* *La agridolce vita.* (2023, Astiberri)
* *Gente de aquí, gente de allí*. (2020, Astiberri)
* *Andaluchinas por el mundo. Gazpacho agridulce 2*. (2017, Astiberri)
* *Gazpacho agridulce. Una autobiografía chino-andaluza.* (2015, Astiberri)

Beste autore batzuekin batera

* *Lecturas a domicilio. Libro morado.* (2020, Astiberri)
* *El gran libro de los niños extraordinarios*. (2018, Silonia) Nuria Labarirekin batera.

Erreferentziak
--------------

1. ↑   Corazón Rural, Álvaro.  (Diciembre de 2015). *El andalucismo chino de 泉, Quan Zhou.*  Arte y Letras, Cómics.
2. 1 2   Plaza Casares, Sara.  (17 de junio de 2018). *Quan Zhou Wu: desdibujando fronteras.*  Cómic.
3. ↑    *Divinity. "Black is nice". Esther L. Calderón. 'Gazpacho Agridulce', el cómic de la andaluza más china.* .
4. ↑    *El País. Ilustraciones de Quan Zhou Wu.* .
5. ↑    *eldiario.es Artículos de Quan Zhou Wu.* .
6. ↑    *Vogue. Quan Zhou Wu.* .
7. ↑    *Editorial Astiberri. Quan Zhou Wu.* .
8. ↑   Díaz-Guardiola, Javier.  (22 de septiembre de 2019). *Quan Zhou Wu: «El cómic sirve como herramienta para descubrir el racismo que llevamos interiorizado».*  ABC Cultural.
9. ↑    *La ilustradora Quan Zhou Wu se "alía" con la red de agentes AntiRumores de Vitoria-Gasteiz.* .
10. ↑    *Entrevista a Quan Zhou, una chino-andaluza detrás de gazpacho agridulce.* .
11. ↑   Alcalde, Sergi.  (21 de mayo de 2021). *Quan Zhou Wu. "Te hacen sentir que no eres ni de aquí ni de allí".*  Razas. Racismo.

Kanpo estekak
-------------

* Web orri pertsonala